Farið verður í ýmsar kenningar innan félagsfræðinnar til að varpa ólíkum tilgátum fram sem geta útskýrt vímuefnaneyslu unglinga , þegar skoðað er umhverfi þeirra og aðstæður . Einnig verða forvarnarmál skoðuð með það í huga hvað sé hægt að gera betur og hvað sé að virka . Heimildaöflun var í formi lesturs bóka , fræðigreina og rannsóknarskýrsla til að skoða þróunina og bera saman síðustu ár . Tilgangur rannsóknarinnar var að skoða styrkleika ungmenna sem verið höfðu í neyslu , hvort áhættuþættir tengdir samskiptum , áföllum og stöðu fjölskyldunnar hafi verið til staðar í æsku ásamt því að komast að því hvernig ungmennin hefðu upplifað fjölskylduvirkni sinnar upprunafjölskyldu . Með rannsókninni vonaðist höfundur til að geta varpað ljósi á hvort þessir þættir hefðu eitthvað að segja varðandi líkur þess að ungmenni leiðist út í neyslu áfengis og fíkniefna með það að markmiði að vinna mætti í átt að því að fyrirbyggja neyslu ungmenna .